Pogarenda

Pogarenda () – buvęs kaimas Varėnos rajone, Marcinkonių seniūnijos pietuose, šalia Lietuvos ir Baltarusijos valstybinės sienos, 15 km į pietus nuo Marcinkonių. Tai viena labiausiai į pietus nutolusių Lietuvos vietų. Kaimą iš visų pusių supa Gudų giria, pietiniu pakraščiu prateka Katra. Toliau į šiaurės rytus prasideda Čepkelių raistas, o kaimas įeina į rezervato teritoriją. Pogarenda pasiekiama miško keliuku iš Musteikos, kuri nutolusi 7,5 km į šiaurės vakarus.


2 km nuo Pogarendos, Kodzių Brade yra taip vadinamas „Karaliaus šulinys“. Pasak legendos (kuri sueiliuota Pogarendos girininko Antano Dzevočkos) iš šio šulinio gėręs karalius Vladislovas IV Vaza.Musteika, sudarė Henrikas Gudavičius. Marcinkonys: Dzūkijos nacionalinis parkas, 1997. XX a. pab. šulinys atkurtas naujoje vietoje.

 Etimologija 
Vietovardis neaiškios kilmės. Pagal žodžio kamieną būtų nesunku atstatyti kilmę iš  („sudegti“), пагарэлец („sudegėlis, kieno namai sudegė“), juoba, kad kitapus Katros yra miškas, žymimas  („degęs šilas“). Tačiau didelį įtarimą kelia slavų kalboms nebūdinga galūnė -enda. Galima įtarti, kad tai iškraipytas senesnis lietuviškas vietovardis, padarytas iš žodžio grañdas („pakiluma tarp pelkių“), pvz. iš junginio pas grandą.

 Istorija 
Pasak vietos gyventojų pasakojimų, Pogarendą įkūrę 3 broliai, po nesėkmingo 1863 m. sukilimo pabėgę iš Pelaunios kaimo.Informacija iš stendo: Profesorius Tadas Ivanauskas ir Pagarendos kaimas

XIX a. Pogarenda buvo apyrubė Gardino apskrities Beržtų valsčiuje. Pogarendoje dažnai mėgdavo lankytis gamtininkas Tadas Ivanauskas. 1936 m. jis kartu su Stanislovu Uškevičiumi čia įveisė obelyną.

Tarpukariu šalia Pogarendos buvo nutiestas siaurasis geležinkelis („Prancūzkelis“) miško medienai išvežti, jungęs Marcinkonis su dabartine Baltarusijos teritorija.

Kaime veikė Katros girininkija. Apylinkėse plytėjo karinis poligonas, besidriekęs link Gardino. Nuošalias vietoves aplink Pogarendos kaimą pamėgę vilkai. Kaimui sunykus, vilkų gaujų pėdsakus žiemą galima aptikti pačioje kaimavietėje. Sausumos sąsmauka, ant kurios stovėjo Pogarenda, vilkai gali judėti tarp Čepkelių raisto ir Musteikos miškų.Eugenijus Drobelis. Vidur girių. Vilnius: Baltijos aplinkos forumas. 2014. p. 62.

1986 m. Pogarendos gyventojai iškeldinti dėl plečiamo karinio poligono (dalis persikėlė į Lietuvą, dalis – į Baltarusiją). 1992 m. Pogarenda įtraukta į Čepkelių rezervatą.

2017 m. Pogarendos kaimas oficialiai panaikintas, jo žemes prijungiant prie Musteikos.Filomena Kavoliūtė. Lietuvos gyvenamųjų vietovių vardų kaitos apžvalga (XX a. antra pusė), Vilniaus universitetas, 2017 m.

 Gyventojai 
Pagal lenkų valdžios 1921 m. atliktą surašymą kaime gyveno 41 žmonės, iš kurių 39 buvo užrašyti lenkais, 1 baltarusiu ir 1 lietuviu.1921 m. Lenkijos gyventojų surašymo duomenys (lenk.)

 Šaltiniai 

Kategorija:Panaikintos Varėnos rajono savivaldybės gyvenvietės